Sons of Anarchy

Sons of Anarchy (Filoj de Anarkio) estas usona krimdrama televidserio, kreita de Kurt Sutter pri la fikcia motorcikla klubo Sons of Anarchy Motorcycle Club Redwood Original (ofte mallongigita kiel SAMCRO aŭ plue vortludita kiel Sam Crow en la serio) situanta en Charming, fikcia urbo en la Valo San Joaquin en Norda Kalifornio, kaj la proksimaj rilatoj inter la bandanoj. La intrigo de la serio estas loze bazita sur la dramo Hamleto de Shakespeare.

La serio atingis ne nur sukceson en spektantaro, sed ankaŭ bonajn recenzojn de kritikistoj, kiuj ĉefe laŭdis la aktoradon de Katey Sagal, kiu ludas Gemma Teller Morrow, la familian matriarkon, kiu gajnis la Premion Oran Globon de 2011 por Plej Bona Aktorino en Televidserio - Dramo pro sia aktorado kaj ricevis kelkajn aliajn premiojn kaj nomumojn.

La serio elsendiĝis ĉe FX de la 3-a de septembro 2008 ĝis la 9-a de decembro 2014. Ĝi finiĝis post sia sepa sezono. Ĝi estas unu el la plej sukcesaj serioj de FX. 

La serio fokusiĝas al la vivo de la ĉefrolulo Jackson "Jax" Teller (Charlie Hunnam), juna membro kun la rango de vicprezidanto kiu komencas pridubi siajn proprajn agojn kaj tiujn de sia klubo. Dum la plej granda parto de sia rakonta arko, Jax povas esti konsiderata kontraŭheroo, kvankam li ĉiutage pli proksimiĝas al mallumo.

En novembro 2016, FX anoncis la kromproduktan serion, Mayans M.C., kiu estis elsendita de 2018 ĝis 2023.

 Referencoj 

 Eksteraj ligiloj 


 Official website, ĉe fxnetworks.com.
 Sons of Anarchy, ĉe MusicBrainz, MetaBrainz Foundation
 Sons of Anarchy, ĉe Metacritic, Red Ventures.

Kategorio:Usonaj televidaj serioj